recursal/SuperWikiNEXT-32B huggingface dataset:
**TUIfly Nordic**, tidligere kjent som **Britannia Nordic**, er merkenavn for et charterflyselskap med hovedkontor i Sverige.

Selskapet opererer charterflyvninger fra flyplasser i Sverige, Norge, Danmark og Finland på vegne av søsterselskapene TUI Sverige, TUI Finland og TUI Norge. 

Selskapets destinasjoner inkluderer: Burgas, Larnaca, Korfu, Kos, Chania, Heraklion, Rhodos, Samos, Zakhyntos, Alghero, Catania, Boa Vista, Sal,Cancun, Funchal, Fuerteventura, Las Palmas, Ibiza, Arecife, Palma de Mallorca, Menorca, Tenerife, Krabi, Phuket, Antalya, Bodrum, Dalaman.

Historie
--------

Selskapet ble opprinnelig grunnlagt i 1985 for å ta seg av charterturene til Transwede Airways. I 1996 ble charter-delen av selskapet overtatt av den svenske turoperatøren Fritidsresor og rebrandet til Blue Scandinavia. Da Britannia Airways fikk kontroll over selskapet i 1998 som følge av Thomson Groups overtagelse av Fritidsresor, endret selskapet igjen navn; denne gang til Britannia AB som senere ble til Britannia Nordic. 

I 2000 overtok Preussag (senere TUI) Thomson Group. 

I november 2005 innførte selskapt merkenavnet Thomsonfly og deretter, i mai 2006, TUIfly Nordic

Den 13. mai 2015 kunngjorde TUI Group, at alle selskapets 5 flyselskaper vil bytte navn til TUI Airlines (men beholde egne AOC) og denne prosessen er ventet ferdig innen 2018.

TUI Airlines
------------

Flyselskaper som inngår i TUI Airlines (pr desember 2015) er:

Thomson Airways (United Kingdom), Corsair International (Frankrike), Jetairfly (Belgia), TUI Airlines (Nederland), TUIfly (Tyskland) og TUIfly Nordic (SE/NO/DK/SF)

* tidligere selskaper som har inngått i gruppen :Alida Airlines (Mexico), Jet4you (Marokko), Hapag-Lloyd Express (Tyskland), Metrojet (Russland) og Neos (Italia).

Flåte
-----

TUIfly Nordic har per 16. august 2015 følgende fly i sin besittelse:

**TUIfly Nordic Flåte**| Flytype | Antall | Kjennetegn | Merknader |
| --- | --- | --- | --- |
| Boeing 737-800 | 1 | SE-RFX |  |
| Boeing 737 MAX | 2 | SE-RNA / RNB |  |
| Boeing 767-300ER | 2 | SE- RNC / RFR |
|
| **Totalt** | 5 |  |  |

Per 11. februar 2020 er gjennomsnittsalderen på flyene 10,7 år.

Referanser
----------

1. ↑  TUIfly Nordic Fleet
2. ↑  []

Eksterne lenker
---------------

* Offisielt nettsted Rediger på Wikidata

* (en) TUIfly Nordic – kategori av bilder, video eller lyd på Commons Rediger på Wikidata
[
***Mikaël*** er et tysk stumfilm-drama fra 1924, regissert av den danske regissøren Carl Theodor Dreyer med et internasjonalt skuespiller-ensemble bestående av danske Benjamin Christensen, tyske Robert Garrison og østerrikske Walter Slezak og Nora Gregor i hovedrollene.

Filmen har Herman Bangs roman av samme tittel fra 1902 som forelegg, og er den andre filmatiseringen av denne romanen; Mauritz Stillers *Vingarne* fra 1916 er den første.

Handling
--------

En berømt maler ved navn Claude Zoret forelsker seg i en av modellene hans, Michael, og for en tid lever de lykkelig sammen som partnere. Men Zoret er veldig bevisst på at hun er betydelig eldre enn Michael, og opptrer misunnelig og besittende. Når en grevinne - som snart risikerer konkurs - kommer til Zoret for å få laget et portrett, med den virkelige hensikt å forføre ham og svindle ham fra alle pengene hans, opplever hun at Michael er langt mer mottakelig for hennes tilnærminger enn hun først trodde at han kom til å være. De blir raskt et par, og hun begynner umiddelbart å bruke Michael til å stjele fra Zoret. Når Zoret oppdager hva som foregår, blir han knust og arbeidet hans begynner å lide under dette.

Michael stjeler og selger noen skisser som Zoret tidligere hadde laget i Alger, hvor de først ble forelsket i hverandre. Samtidig begynner Zoret med sitt nye mesterverk: Et storstilt maleri av en mann som ligger på en strand, med Alger som bakgrunn - for å skildre en mann som har mistet alt. Men kort tid etter å ha fullført maleriet, blir Zoret alvorlig syk. Charles Switt sitter ved siden av Zoret på dødsleiet. Switt hadde alltid elsket Zoret, og har vært hos ham hele veien. Men han hadde aldri kritisert Michael, av frykt for å skade deres ulykkelige kjærlighet. Switt sender en melding til Michael, og forteller ham at Zoret nå er døende. Men grevinnen forhindrer Michael fra å få denne beskjeden.

Rolleliste
----------

* Walter Slezak – Eugène Michael
* Benjamin Christensen – Claude Zoret
* Nora Gregor – fyrstinne Zanikow
* Alexander Murski – herr Adelskjold
* Grete Mosheim – fru Adelskjold
* Didier Aslan – hertug Monthieu
* Robert Garrison – kritiker Charles Switt
* Max Auzinger – hovmester
* Karl Freund – kunsthandler Leblanc
* Wilhelmine Sandrock – hertuginnen, hertugens enke

Referanser
----------

Eksterne lenker
---------------

* (en) *Mikaël* på Internet Movie Database Rediger på Wikidata

* (sv) *Mikaël* i Svensk Filmdatabas Rediger på Wikidata

* (da) *Mikaël* i Danmark Nationale Filminstitut Rediger på Wikidata

* (en) *Mikaël* på AllMovie Rediger på Wikidata

* (fr) *Mikaël* på Allociné Rediger på Wikidata

* (nl) *Mikaël* på MovieMeter Rediger på Wikidata

* (de) *Mikaël* på filmportal.de Rediger på Wikidata

* (en) *Mikaël* på Turner Classic Movies Rediger på Wikidata

* (en) *Mikaël* på Silent Era Rediger på Wikidata

* (en) *Mikaël* på Rotten Tomatoes Rediger på Wikidata
**Furness** [fə'nɛs] er en halvøy i den sørlige delen av Cumbria i England. Området kan også defineres sosio-kulturelt med noe mer flytende grenser; ut fra den mest inkluderende definisjonen dekker den hele North Lonsdale, området nord for Morecambe Bay. 

Området deles inn i Low Furness og High Furness. Low Furness er en halvøy som stikker ut i Irskesjøen og markerer den vestlige siden av Morecambe Bay. Rett utenfor halvøya ligger den lange, smale øya Walney. High Furness er området som ikke tilhører halvøya, men som historisk og kulturelt inngår i Furness. Store deler av området er innenfor nasjonalparken Lake District, og omfatter Furness Fells. Cartmel regnes ofte med til Furness, men er strengt tatt en egen halvøy mellom elvene Leven og Kent. 

Byen Barrow-in-Furness dominerer området, og har godt over to tredeler av innbyggerne. Andre viktige bosetninger er Ulverston, Coniston, Broughton-in-Furness, Cartmel, Dalton-in-Furnes, Askam og Ireleth. Totalt bor det omkring 100 000 mennesker i Furness. 

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF
 |
Et tverrsnitt av et bjelkelag i tre. her ser man 6 M som står for "center/center 600 mm".
**Modulsystemet** er et system som brukes i byggebransjen der 1 modul er 100 millimeter, og betegnes 1 M. Modulsystemet blir også brukt ved målsetting på tegninger, da blir 600 millimeter skrevet som 6 M. Byggevarer, plater og varmeisolasjon er tilpasset senteravstand 6 M = 600 millimeter dermed legger man ofte stendere i vegger, sperrebind i tak og bjelker i golvene med senter-avstand 6 M for å gjøre det enklere.

Eksempler på modulmål
---------------------

Modulsystemer| Modul | Dimensjon |
| --- | --- |
| 1 M | 100 mm |
| 2 M | 200 mm |
| 3 M | 300 mm |
| 4 M | 400 mm |
| 5 M | 500 mm |
| 6 M | 600 mm |
| 7 M | 700 mm |
| 8 M | 800 mm |
| 9 M | 900 mm |
| 10 M | 1000 mm |
| 11 M | 1100 mm |
| osv. | osv. |
|

Bruk
----

### Hvitevarer

En vanlig bredde på hvitevarer er 6 M (600 mm), og for eksempel mange vaskemaskiner og oppvaskmaskiner passer inn i 600 mm-åpninger.

### Kjøkkeninnredning

Kjøkkeninnredning i Europa har ofte seksjoner som er 600 mm brede, men det har også begynt å bli vanlig med 900 mm brede moduler (9 M). Det finnes også 300 mm (3 M) moduler for eksempelvis smale skap, slik at man kan innrede for å fylle ellers ubenyttet plass. Alle disse går opp i brøker av 3.

### Senger

Vanlige sengebredder i Europa i dag er 90 cm (9 M) eller 120 cm (12 M) for enkeltsenger, og 180 cm (18 M) for dobbeltsenger.
Alle disse går opp i brøker av 3.

Se også
-------

* Bindingsverk
* Bjelkelag
* Karm
* Dørblad
* Garderobeskap
* Listverk
**Furre-saken** viser til avsløringene om etterforskning av SV-politikeren Berge Furre mens han var medlem av Lund-kommisjonen.

I 1994 ble Berge Furre oppnevnt til medlem av Lund-kommisjonen som skulle undersøke de hemmelige tjenestene i Norge. Furre hadde da i en årrekke vært mistenkt for å være agent for den østtyske etterretningstjenesten Stasi, på tross av at Stasi-arkivene som på dette tidspunktet var åpnet ikke ga holdepunkter for dette. Det ble like fullt satt i verk etterforskning av Furre mens Lund-kommisjonens arbeid pågikk. Den tidligere Høyre-politikeren Hans Henrik Ramm har siden hevdet at Furre, på grunn av mistankene om Stasi-forbindelsene, ble utpekt til medlem av kommisjonen for å svekke dens troverdighet.

Avsløringene førte til at daværende leder for Politiets overvåkningstjeneste Hans Olav Østgaard måtte gå av, og var også sterkt medvirkende til at daværende olje- og energiminister Grete Faremo, som hadde vært justisminister mens etterforskningen pågikk, forlot regjeringen.

I 1999 kom boken "De var Furre var: maktspill og spionmistanke - et hemmelig nettverk i selvforsvar". I boken ble det hevdet at en såkalt «fjerde tjeneste» fikk plassert Furre i Lund-kommisjonen.

Se også
-------

* Loran-C saken
* Gleditsch/Wilkes-saken
* Listesaken

Referanser
----------

1. ↑  Hans Henrik Ramm og Johan M. Setsaas (1999). *De var Furre var: maktspill og spionmistanke - et hemmelig nettverk i selvforsvar*. Oslo: Genesis. ISBN 82-476-0118-4.
**Thurne** er en liten landsby og et verdslig sogn i distriktet Great Yarmouth i grevskapet Norfolk i England. Den ligger ved elven Thurne i nasjonalparken The Broads, omkring 18 km vest for byen Great Yarmouth. I henhold til folketellingen i 2011 har landsbyen og sognet en befolkning på 212 innbyggere.

Landsbyen ligger ved enden av Thurne-diket, som er en populær bryggeplass for båter som seiler på innsjøene i nasjonalparken. Stedet er kjent for sin hvite vindmølle, Thurne Dyke Windpump. På den andre siden av elven står en annen vindmølle, St. Benet's Level Windpump.

Turveien Weaver's Way går gjennom landsbyen.

Referanser
----------

1. ↑   Ordnance Survey (2005): *OS Explorer Map OL40 - The Broads*. ISBN 0-319-23769-9.
2. ↑  «Civil Parish population 2011» Arkivert 11. oktober 2016 hos Wayback Machine. *Neighbourhood Statistics*. Office for National Statistics

Eksterne lenker
---------------

(en) Thurne – kategori av bilder, video eller lyd på Commons


* Informasjon om Thurne fra *Genuki Norfolk*

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |
**Heterogynidae** er en artsfattig familie av sommerfugler som blant annet finnes i middelhavsområdet, i Europa nord til Sveits. De har tidligere fantes i Sør-Tyskland, men er trolig utdødd der. Hannene og larvene ligner bloddråpesvermere (Zygaenidae), som de er i slekt med, men hunnene skiller seg ut ved å være bein- og vingeløse og larvelignende.

Utseende
--------

Stor sett middelsstore (vingespenn gjerne 20 – 30 mm hos hannene) sommerfugler. **Hannene** ligner bloddråpesvermere (Zygaenidae), men skiller seg fra disse på at de er ensfarget, matt, mørkt fargede og på at antennene er bredt fjærformede. Hodet er lite med middels lange, fjærformede antenner. Kroppen er sylindrisk, vingene forholdsvis store, avlange, med korte hårfrynser, gjerne mørkegrå på farge. **Hunnene** er larve- eller maggotlignende, uten vinger og bein. De er mye større enn hannene. **Larvene** ligner larvene til bloddråpesvermerne, korte og trinne, ofte med gule lengdestriper. Kroppen har spredte, korte hår og vorteføttene er velutviklede.

Levevis
-------

Larvene utvikler seg på ulike planter. Hann-larvene er fullt utvokst bare halvparten så store som hunn-larvene, og de går gjennom larvestadiet på mye kortere tid, men bruker til gjengjeld lengre tid på sin mer omfattende forvandling som pupper. De ferdigutviklede larvene spinner seg inn i kokonger som sitter svært synlig høyt i vegetasjonen.

Systematisk inndeling
---------------------

**Treliste**
* Ordenen sommerfugler, Lepidoptera Linnaeus, 1758
	+ Gruppen Glossata – Homoneura
		- Gruppen Coelolepida
			* Gruppen Myoglossata
				+ Gruppen Neolepidoptera
					- Gruppen Heteroneura
						* Gruppen Eulepidoptera
							+ Gruppen Ditrysia
								- Gruppen Apoditrysia
									* Overfamilien Zygaenoidea
										+ Familien **Heterogynidae**
											- *Chaliella anicanella* Bruand, 1850
											- Slekten *Heterogynis* Rambur, 1837 – 17 arter, fem i Europa
											- Slekten *Janseola* – fire arter

Eksterne lenker
---------------

* (en) *Heterogynidae* i Encyclopedia of Life Rediger på Wikidata

* (en) *Heterogynidae* i Global Biodiversity Information Facility Rediger på Wikidata

* (en) *Heterogynidae* hos Fauna Europaea Rediger på Wikidata

* (en) *Heterogynidae* hos ITIS Rediger på Wikidata

* (en) *Heterogynidae* hos NCBI Rediger på Wikidata

* (en) *Kategori:Heterogynidae* – bilder, video eller lyd på Wikimedia Commons Rediger på Wikidata

* *Heterogynidae* – detaljert informasjon på Wikispecies Rediger på Wikidata

Heterogynidae på *Tree of Life*: 

Bilder av *Heterogynis penella* hann og larve:
Republikken Khakasias flagg.
**Republikken Khakasias flagg** er en variant av Russlands flagg. Det har et grønt felt med et solsymbol ved stangen og fargene blått, hvitt og rødt i den frie enden av duken. Dette viser tilhørigheten til Russland. Den grønne fargen viser tilknytningen til Sibir og symboliserer evig liv og gjenfødelse. Det tradisjonelle solsymbolet er nå i gul farge. I det første flagget for Khakasia, benyttet fra 1992 til 1993, var det tegnet i svart og hvitt. Bakgrunnen for solsymbolet er å finne i fornminner fra området. Det er å finne på helleristninger 

Republikken Khakasias flagg er en variant av Russlands flagg. Fra 1992 til 2003 førte Khakasia et flagg som hadde de russiske fargene hvitt, blått og rødt i disponert på samme måte som i Russlands eget flagg, men med det grønne feltet og solsymbolet ved stangsiden av flaggduken. Dette ble siden gjort ulovlig i russisk flaggvesen: Flagg for føderasjonssubjekter kan ikke benytte seg av føderasjonens flagg i de republikkegne symbolene. Rekkefølgen på fargene i den frie enden ble derfor i 2003 endret til blått over hvitt over rødt. 

Den nåværende versjonen av Khakasias flagg ble innført 25. september 2003. Flagget er tegnet av S. A. Donskov og G. A. Vjatkin.

Litteratur
----------

* *Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics*, 1996
* I. S. Smetannikov: *Gerby i Flagi subektov Rossijskoj Federatsii – The Arms and Flags of the Subjects of the Russian Federation*, 2003

Eksterne lenker
---------------

* Loven om Khakasias flagg
***Heterogomphus laticollis*** er en bille som hører til gruppen hornbiller i familien skarabider (Scarabaeidae).

Utseende
--------

En middelsstor (ca. 25-30 millimeter), bred, mørkbrun hornbille, dekkvingene rødbrune og balnke. Hannen har et kort, rett horn på hodet, og et bredt, litt hvelvet, to-tannet framspring på pronotum, området under dette noe uthulet. Pronotum er påfallenmde bredt, tydelig bredere enn dekkvingene og nær dobbelt så bredt som langt. Dekkvingene har et par lengdefurer, men ikke regelmessige punktrader. Hunnen er svart, mangler horn, har bare en liten knøl i pannen, og pronotum er rundet uten framspring, "snuten" med to tenner.

Levevis
-------

Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

Utbredelse
----------

Arten er kjent fra Brasil, Uruguay og Argentina.

Systematisk inndeling
---------------------

Arten må ikke forveksles med den beslektede (og nokså lignende) *Heterogomphus dilaticollis*.

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Oryctini Mulsant, 1842
						* Slekten *Heterogomphus* Burmeister, 1847
							+ ***Heterogomphus laticollis*** Prell, 1912

Kilder
------

* Generic Guide to New World Scarab Beetles – *Heterogomphus*
* Dynastidae du monde- nettside om arten, Besøkt 16.9. 2019

Eksterne lenker
---------------

* (en) *Heterogomphus laticollis* i Encyclopedia of Life Rediger på Wikidata

* (en) *Heterogomphus laticollis* i Global Biodiversity Information Facility Rediger på Wikidata

* *Heterogomphus laticollis* – detaljert informasjon på Wikispecies Rediger på Wikidata
* (en) Heterogomphus – kategori av bilder, video eller lyd på Commons
*For dagens idrettslag, se SIF/Hessa Idrettslag.*

**Skarbøvik Idrettsforening** (16. oktober 1930 – 7. mars 2017) var et idrettslag fra Skarbøvik i Ålesund, som i 2017 slo seg sammen med *Hessa Idrettslag* og dannet SIF/Hessa Idrettslag.

Klubbens hjemmebane var Skarbøvik Stadion der det ble satt publikumsrekord med 5 000 tilskuere i Fotball-NM 1980 mot Brann.[] Stadion hadde også 3 659 tilskuere i 3. runde av Fotball-NM 1982 mot Rosenborg (3-5-tap etter ekstraomganger) og 2 095 tilskuere i 3. runde av Fotball-NM 2010 mot Aalesund (1-0-seier).[]

Fotball
-------

Klubbens A-lag i fotball beveget seg i mange år hyppig mellom 2. divisjon og 3. divisjon, og var etablert som «nummer to»-klubb i Ålesund etter Aalesunds Fotballklubb (AaFK). A-laget spilte også i samme divisjon som AaFK i 1999- og 2000-sesongen, der AaFK i siste sesong rykket opp med kun to poengs margin.

De siste årene ble Skarbøviks posisjon sommer nummer to stadig mer utfordret, og etter nedrykket fra 3. divisjon i 2015 ble de sportslig forbigått av byrivaler som Herd og Spjelkavik i kampen om å være byens «nummer to»-klubb.

A-laget avsluttet i 4. divisjon i 2017.

### Plasseringer

* 2006: 1.-plass 3. divisjon avd. 17
* 2007: 1.-plass 3. divisjon avd. 17
* 2008: 3.-plass 2. divisjon avd. 2
* 2009: 8.-plass 2. divisjon avd. 2
* 2010: 12.-plass 2. divisjon avd. 2 (nedrykk grunnet omlegging av divisjonssystemet)
* 2011: 2.-plass 3. divisjon avd. 9
* 2012: 1.-plass 3. divisjon avd. 9
* 2013: 12.-plass 2. divisjon avd. 1
* 2014: 7.-plass i 3. divisjon avd. 8
* 2015: 4.-plass i 3. divisjon avd. 8 (nedrykk)
* 2016: 1.-plass i 4. divisjon avd. Sunnmøre (ikke opprykk grunnet omlegging av divisjonssystemet)
* 2017: 4.-plass i 4. divisjon avd. Sunnmøre

* Kurt Mørkøre, fotball
* Kjetil Osvold, fotball
* John Arne Riise, fotball
* Nils Ottar Sandø, fotball
* Helge Skuseth, fotball
* Leni Larsen Kaurin, fotball

Referanser
----------

1. ↑  Hjelvik, Eirik Nesset (8. mars 2017). «SIF/Hessa IL blir navnet». *smp.no*. Besøkt 16. august 2017.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Edward Horace «Ed» Sampson** (født 23. desember 1921 i Fort Frances i Ontario i Canada, død august 1974) var en amerikansk ishockeyspiller som deltok i de olympiske vinterleker 1956 i Cortina d'Ampezzo.

Sampson vant en olympisk sølvmedalje i ishockey under vinter-OL 1956 i Cortina d'Ampezzo. Han var med på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant fire kamper og tapte en, 0-4 til Sovjetunionen i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.

OL-medaljer
-----------

* 1956 Italias flagg Cortina d'Ampezzo - Sølv Sølv i ishockey USAs flagg USA

VM-medaljer
-----------

* 1956 Italias flagg Cortina d'Ampezzo - Sølv Sølv i ishockey USAs flagg USA

Referanser
----------

1. ↑   www.sports-reference.com[Hentet fra Wikidata]

Eksterne lenker
---------------

* (en) Ed Sampson – Olympedia Rediger på Wikidata

* (en) Ed Sampson – Sports-Reference (OL-resultater – arkivert) Rediger på Wikidata

* (en) Ed Sampson – Eliteprospects.com Rediger på Wikidata
St. Ninian
Tomboloen mellom fastlandet og St. Ninian
**Tombolo** er en betegnelse for «en sandrygg i et sund» eller som en type «kystlinje som forbinder en øy med land via en tynn sandstripe.» Det er fra italienske *tombolo*, «sanddyne», som er avledet fra latinske *tumulus*, «liten haug, voll, dynge». Uttrykket er lite brukt på norsk og ikke et oppslagsord i Det Norske Akademis ordbok.

Det er en forbindelse mellom fastland og en øy, eller en forbindelse mellom to øyer, som en banke eller eid. De oppstår ved at bølger drar med seg sand og grus fra hver side av øya som samles opp mellom øya og fastlandet (eller mellom to øyer). Tomboloene kan forandre seg eller bli helt borte ved forskjellige årstider eller forskjellig vær.

Referanser
----------

1. ↑  Selmer-Olsen, Rolf (1980). *Ingeniørgeologi*. Tapir. s. 145. ISBN 8251903963.
2. ↑  Hall, Cally (1997). *Jorden*. Bracan forlag. s. 115. ISBN 8278220212.
3. ↑  «tombolo (n.)», *Online Etymology Dictionary*

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Skara Sommarland** er en fornøyelsespark ca. 8 km øst for Skara i Sverige. Parken ble innviet i 1984 av Bert Karlsson. Fra 2001 er parken eid av Parks & Resorts Scandinavia AB. Med 350 000 gjester i året er den en av Nordens største fornøyelsesparker. I tilknytning til parken ligger det en campingplass med kapasitet på 800 campingvogner eller telt, samt 300 hytter.

Historie
--------

Parken ble bygd i en grusgrop ved Lundsberg, en snau mil øst for Skara, og ble åpnet i 1984 med attraksjoner som gocart, vannsklier m.m. I årene som fulgte bygde man flere nye attraksjoner samt campingplassen. Populært var også sommerunderholdningen, der mange kjente artister har opptrådt (bl.a. (Carola, Vikingarna, Jerry Williams, Eva Dahlgren med flere). 

Parken hadde i en periode 800 000 besøkende per år, et tall som har stagnert noe de siste årene. I 1993 mistet Karlsson kontrollen over sommerlandet. I 1994 ble den overtatt av daværende administrerende direktør Michael Kaufmann sammen med firmaet Rasta. I 1997 ble den kjøpt av Sparta Operations, før den i 2001 ble solgt til fornøyelsesparkselskapet Parks & Resorts Scandinavia AB. I 2006 har parken blitt kjøpt opp av familien som eier detaljhandelfirmaet Clas Ohlson.

Eksterne lenker
---------------

* (no) Offisielt nettsted Rediger på Wikidata

* (en) Skara Sommarland – kategori av bilder, video eller lyd på Commons Rediger på Wikidata
**Hans Blom Peterson**, gjerne omtalt som **H.B. Peterson**, (født 17. mai 1876 i Jeløy, død 15. oktober 1954) var en norsk næringslivsleder og politiker for Høyre. I første halvdel av 1900-tallet var han sagt å være den mektigeste mannen i Moss, og både i firmaet og i lokalsamfunnet ellers blei han omtalt som «Konsulen».

Peterson tok eksamen ved Aars og Voss' skole i Kristiania i 1894. Han blei vernepliktig offiser året etter og premierløytnant fra 1904. Han tok juridisk embetseksamen i 1900. Året etter blei han disponent i familiefirmaet M. Peterson & Søn og i Moss Cellulosefabrik, stillinger han hadde de neste femti åra. Han satsa langsiktig på å bygge ut cellulose- og papirproduksjonen i selskapet. Han var formann i De norske Papirfabrikanters Forening i 1913–20 og 1922–27 og kom slik til å prege norsk papirindustri. Fra 1927 til 1930 var han president i Norges Industriforbund. Han hadde også ledende posisjoner i andre deler av Østfolds næringsliv. Fra 1916 til 1933 var han vararepresentant i Statsbanenes hovedstyre. Fra 1902 var han fransk konsul i Moss.

Peterson var medlem av Moss bystyre fra 1905 til 1913, hertil ordfører fra 1911. Videre var han overformynder fra 1934. Han var innvalgt på Stortinget 1916–1918 fra Moss og Drøbak krets og satt da i sosialkomiteen. Han var mye brukt i offentlige komiteer og kommisjoner. Som eksempel kan nevnes kullforsyningskomiteen av 1917, utenrikskommisjonen av 1920, krisekomiteen av 1931 og kriserådet av 1934.

Han blei utnevnt til ridder av St. Olavs Orden. Han var også offiser av den franske Æreslegionen og officier de l'Instruction Publique. I 1999 blei han kåra til «Århundrets mossing».

Mange av H.B. Petersons slekt har vært statsråder og/eller stortingsrepresentanter: faren Theodor Peterson, oldefaren Momme Peterson, morfaren Johan Frederik Thorne, morbroren Johan Thorne og fetteren Ole Rømer Sandberg.

Referanser
----------

1. ↑   Stortinget og statsrådet : 1915–1945. B. 1 : Biografier, side(r) 581[Hentet fra Wikidata]
2. ↑   Norsk biografisk leksikon, Norsk biografisk leksikon ID H\_B\_Peterson, besøkt 9. oktober 2017[Hentet fra Wikidata]
3. 1 2 3  Biografi ved Fredrik Th. Bolin i *Norsk biografisk leksikon*; besøkt 19. februar 2020.
4. 1 2 3 4  Vilhelm Haffner: *Stortinget og statsrådet 1915–1945*, bind 1, Oslo 1949, side 581.

Eksterne lenker
---------------

* (no) Hans Blom Peterson hos Norsk senter for forskningsdata politikerarkiv (nedlagt) Rediger på Wikidata


|  |  |  |
| --- | --- | --- |
| Forgjenger:**Cæsar Bang** | **President i Norges Industriforbund**(1927–1930) | Etterfølger:**Johan Throne Holst** |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Historisk befolkningsregister **·** Geni
 |
**Ydmykhet** (av norrønt *auðmjúkr* i betydningen jeg/noen «som lett blir myk») betegner en persons egenskap, ved at vedkommende personlig viser *beskjedenhet*, *saktmodighet* og *underdanighet* i forholdet til omverdenen. Egenskapen blir vedsatt i et samfunn dominert av holdninger beskrevet i «Janteloven», og er gjerne sett i motsetning til *å være belærende*, eller å ha manglende evne til *å se egne svakheter*. Betegnelsen blir også brukt i religiøs sammenheng, der den anses som en positiv egenskap, ved at personen erkjenner sine egne feil og syndigheter, og underkaster seg Guds vilje.

Bibelsk omtale
--------------

Ydmykhet er opptegnet som en av «Åndens frukter» i Paulus brev til Galatermenigheten (5:22-23) *"22 Men Åndens frukt er kjærlighet, glede, fred, overbærenhet, vennlighet, godhet, trofasthet, 23 ydmykhet og selvbeherskelse. Slike ting rammes ikke av loven!"*

Ydmykhet er en betingelse for å stå i rett forhold til Gud. Både Peter og Jacob har sammenfallende vers som bekrefter at ydmykhet er den livsholdning som utløser Guds velbehag og nåde. I motsetning gjør hovmot og stolthet at man får Gud i mot seg. *(Jakob 4:6 og 1. Peter 5:5.)*

Ydmykhet inngår i Grundtvigs «Danske ordsprog»: «*Ydmyghed gaar for* (det vil si: har fortrinnet for) *ære*». (1845).nr.2973.

Forholdet til «Janteloven»
--------------------------

Forholdet mellom ydmykhet og ære er karikert av Aksel Sandemose i «Janteloven».

Referanser
----------

1. ↑  *Bibelen - Bibelselskapets oversettelse 2011 N11BM* **(norsk)**.

Eksterne lenker
---------------

* (en) Humility – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Stanford Encyclopedia of Philosophy **·** GND **·** LCCN **·** BNF **·** BNF (data) **·** NKC
 |
**Hans Birger Egeberg** (1912–1945) var en norsk mann som var medlem av Rinnanbanden i Norge under andre verdenskrig.

Egeberg var utdannet modist (hattemaker) i Paris, men drømte om å bli akrobat. Etter det tyske angrepet på Sovjetunionen vervet han seg til Den norske legion i juli 1941. Under et besøk i Trondheim i oktober 1944 kom han i kontakt med Solveig Kleve, som han snart ble forlovet med. Han var medlem i Sonderabteilung Lola fra oktober 1944 til mai 1945.

Hans Egeberg var det første av medlemmene i Rinnanbanden som ble stilt for retten, som en slags prøverettssak. Til stor forundring for mange fikk han bare livsvarig da dommen falt i august 1945. Høyesterett skjerpet straffen til dødsdom Han ble henrettet på Kristiansten festning i Trondheim 4. oktober 1945.

Referanser
----------

1. 1 2  Rinnanbanden – Hans Egeberg –. Besøkt: 25. oktober 2015.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |

Portal: Andre verdenskrig
**Ed Burns** (født 28. november 1946) er en amerikansk manusforfatter. Burns har samarbeidet med David Simon om flere film-prosjekter som eksempelvis *The Corner* og TV-serien *The Wire*. 

Burns er en tidligere politietterforsker fra Baltimore og som lærer for syvende klasse på en offentlig skole og ofte bruker han disse erfaringene gjennom hans forfatterskap. TV-serien *The Wire* fokuserer mye på medienes dekning av kriminalitet og korrupsjon i Baltimore, og mye av dette hentet manusforfatternes fortid med avisen *The Sun* og fra tidligere erfaringer som politi. Burns ble nominert til utmerkelsen Writers Guild of America Award for beste drama-serie i februar 2009. *The Wire* ble også nominert til en Emmy Award for samme kategori. Burns har også arbeidet på miniserien *Generation Kill* som er basert på den amerikanske invasjonen av Irak og sendes på TV-kanalen HBO.

Referanser
----------

1. ↑   Freebase-data fra Google[Hentet fra Wikidata]

Eksterne lenker
---------------

* (en) Ed Burns på Internet Movie Database Rediger på Wikidata

* (en) Ed Burns hos The Movie Database Rediger på Wikidata
* Ed Burns, intervju på *Fresh Air, 2006*
* Ed Burns, intervju på *NYC-ARTS*

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Ye Olde Cheshire Cheese** er en av Londons eldste puber. Den ligger i en bygning som ble gjenoppbygd etter den store bybrannen i 1666. Puben ligger i nærheten av Fleet Street i City of London, og er tilknyttet Yorkshire-bryggeriet Samuel Smith. Tidligere har flere forskjellige puber holdt til her, blant andre *the Horn Tavern* i 1538.[] Det tidligste serveringsstedet på dette stedet var et gjestehus tilknyttet et kloster i det 13. århundre.[] Ved inngangen henger en liste over 15 monarker som puben har «overlevd», og gjestebøkene inneholder navnene til ambassadører, statsministre og kongelige. Charles Dickens var også gjest her mens han var Fleet Street-journalist. Inne henger et portrett av pubens mest berømte stamgjest: Samuel Johnson, forfatter av ordboken *A Dictionary of the English Language*. I likhet med de fleste pubene i Storbritannia, serveres det varm mat. En av pubens spesialiteter er «Ye Famous Pudding».

Eksterne lenker
---------------

* Oppføring på fancyapint.com Arkivert 12. november 2007 hos Wayback Machine.
* Pubs.com - Olde Chesire Cheese Pub (engelsk) Besøkt 1. mars 2009
**«Ye Must Be Born Again»** er en amerikansk salme. Teksten ble skrevet av William True Sleeper i 1877. Melodien ble skrevet av George C. Stebbins, mens han hjalp Dr. George Pentecost med evangeliske møter i Worcester, Massachusetts.

Stebbins skrev i *Memoirs and Reminiscences*: *«Under disse møtene var ett av temaene som det ble talt om «Gjenfødelse». Da han presenterte sannheten og forsterket den ved å referere til ulike avsnitt i Skriften, siterte Dr. Pentecost Vårherres ord til Nikodemus: «Sannelig, sannelig, sier jeg deg, du må bli født på ny». Det falt meg inn at ved å ta linjen «Verily, verily, I say unto thee» fra tredje vers og føye det til linjen «Ye must be born again» og ved å overføre ordet «I» fra midten av første linje til begynnelsen, slik at det lyder «I verily, verily say unto thee. Ye must be born again»», ville disse avsnittene falle inn i en rytmisk form. Og om bruken av noen gjentakelser kunne bli tilgjengelig for en musikalsk setting og også for et refreng til hymnen, hvis noen passende vers kunne bli funnet... Jeg talte til Rev. Sleeper, én av pastorene i byen som noen ganger skrev hymner, om mitt inntrykk og spurte ham om han kunne skrive noen vers om temaet for meg. Han handlet med en gang etter min idé og kom kort etter til meg med hymnen.... Før møtene var avsluttet hadde en musikalsk setting blitt gjort».*

Norsk versjon
-------------

Den norske tittelen er «Du må fødes på ny».

### Innspillinger (i utvalg)

* Liv Rise og Gjertrud Knudsen, sang. Klaver: Marit Osnes. Innspilt 18. september 1959. Utgitt på EP-platen Harmoni HEP 128.

Referanser
----------

1. ↑  Stebbins, George C. *Memoirs and Reminiscences»*
2. ↑  Liv Rise og Gjertrud Knudsen, sang. Klaver: Marit Osnes: EP (Harmoni HEP 128)

Eksterne lenker
---------------

* Ye Must Be Born Again[*død lenke*]
**Brevis Historia Regum Dacie** (norsk: *«Kortfattet Historie om de Danske Konger»*) av den danske historiker Sven Aggesen er den første danske krønike skrevet av en navngitt, kjent forfatter. Aggesens verk er nedskrevet i 1186-87, og den anonyme Roskilde-krøniken (*Chronicon Roskildense*) fra omkring 1140 er dermed eldre. Handlingsforløpet i Aggesens beskrivelse omfatter samme tidsperiode som Saxo Grammaticus' *Gesta Danorum* selv om Saxos mer omfattende verk utkom noe senere (de siste delene av dette verket omtaler hendelser fra 1208).

Krønikens forfatter Sven Aggesen var i tjeneste hos de danske konger Valdemar den store og hans etterfølger Knut VI. I denne tiden deltok Aggesen i De nordlige korstog mot venderne i 1184 og 1185. Han sier selv at han med sine skrifter ville medvirke til å forhindre at hans forfedres og de danske kongers og stormenns bedrifter ble glemt. Derfor skrev han sin Danmarkskrønike *Brevis historia regum Dacie*, som omfatter Danmarks historie fra omkring år 300 til 1185. 

Krøniken er basert på sagn og muntlig tradisjon kombinert med forfatterens egne opplevelser og erindringer. Fremstillingen er preget av et tydelig dansk nasjonalt utgangspunkt og er samtidig markant anti-tysk.

Eksterne lenker
---------------

* Danmarks krønike, dansk fulltekst på nettstedet heimskringla.no

Portaler: Litteratur | Danmark
**Barbatos** er et japansk black/thrash metal-band fra Tokyo. Barbatos ble stiftet tidlig i 1996 som et solo-prosjekt av Yasuyuki fra Abigail. Musikken følger samme stil som Abigail og er sterkt inspirert av tidlige thrash og black metal-band.

Det første året etter oppstart ble brukt til å skrive låter til det nye bandet, og i januar 1997 spilte Yasuyuki inn en øvelsesdemo bestående av 3 (eller 4) sanger som skulle deles ut til anmeldere og plateselskap.

I februar 1988 spilte Yasuyuki inn den første offisielle Barbatos-demoen kalt *1942*. Den inneholdt fire sanger («World War 2», «Deutsche Geheimwaffen», «Japan, die Letzen Qual» og «Count Barbatos») og var ca. 28 minutter lang.

I desember 1998, spilte Yasuyuki inn to sanger til *We Are Legion*, et splitutgivelse med bandet Wolfsburg. *We Are Legion* var begrenset til 500 eksemplarer.

I juni 2001 slapp Barbatos ut sitt første studioalbum, *War! Speed and Power*, inneholdende 12 helt nye sanger. I 2001 var Barbatos i Frankrike og holdt sin aller første konsert. Yasuyuki fikk med «Shaxul» og «Khaos» fra Deathspell Omega på trommer og gitar, «T.N.D» fra Nuit Noire på bass og Rubén Restrepo fra Infernal på gitar. Da Barbatos slapp sin neste neste EP i mai 2002 ble det med samme oppstilling som spilte under den første konserten.

Medlemmer
---------

Dagens medlemmer
* Yasuyuki Suzuki – Bass, gitar og vokal

Session-medlemmer
Studio
* Damian – Vokal
* Charles Keller – Gitar og vokal
* Joel Grind – Vokal
* Youhei Ono – Trommer

Konsert
* T.N.D. – Bass
* Khaos – Gitar
* Shaxul – Trommer
* Rubén Restrepo – Gitar

Utvalgt diskografi
------------------

| År | Tittel | Plateselskap | Type utgivelse | Besetning |
| --- | --- | --- | --- | --- |
| 2001 | *War! Speed and Power* | ISO666 | Studioalbum |  |
| 2002 | *War Metal Drinkers* | Legion of Death | EP |  |
| 2003 | *Rocking Metal Motherfucker* | From Beyond Productions | Studioalbum | Yasuyuki, Satanik Nuclear War, Alcoholocaust, Princess Fist Fuck, Zombie Attack |
| 2004 | *Drunk Punk Metal Night Of CUNTcert* | Sabbathid | Konsertalbum | Yasuyuki, Youhei Ono, Jero, Nobutaka |
| 2005 | *Fury and Fear, Flesh and Bone* | Agonia | Studioalbum | Yasuyuki, Youhei Ono, Charles Keller, Joel Grind |
| 2006 | *Let's Fucking Die!* | Displeased Records | Studioalbum | Yasuyuki |
| 2008 | *Live at Factory* | Old Cemetery Records | Konsertalbum | Yasuyuki, Aleksis Laakso, Arttu Ratilainen, Jauso Heikkilä |
| 2009 | *Razor Leather Live!* | Outlaw Recordings | Konsertalbum |  |
| 2010 | *Live in Alcoholic Downtown* | Witchhammer | Konsertalbum | Yasuyuki, Youhei Ono, Jero, Nobutaka, Vivian Slaughter |

Eksterne lenker
---------------

* (en) Barbatos på Discogs Rediger på Wikidata

* (en) Barbatos på MusicBrainz Rediger på Wikidata

* (en) Barbatos på Encyclopaedia Metallum Rediger på Wikidata

* (en) Barbatos på Spotify Rediger på Wikidata

* (en) Barbatos på Songkick Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
Coronaantistofftest. Det ble testet for to immuglobuliner, målrettet mot Covid-19. Analysen viser øverst at IgM er lavt. Dette tyder på at infeksjonen er over hos den person som testes. Imidlertid er IgG høyt, noe som kan antas å gi immunitet for den testede person.
**Immunoglobulin G** ***(IgG)*** er det dominerende antistoff; det immunoglobulin som finnes i størst mengde i organismen. Det ses ofte ved sekundære infeksjoner, altså når man tidligere har vært utsatt for antigenet. 

IgG er det eneste antistoff som kan passere gjennom morkakens membran. IgG fra moren er derfor det antistoff som beskytter fosteret og den nyfødte mot infeksjonssykdommer i den første tid etter fødslen.

IgGs hovedfunksjoner er de følgende: 

* Aktivere komplementkaskaden via den klassiske vei.
* Opsonisering - det vil si gjøre mikroorganismer mer 'spiselige' for makrofager.

Halveringstiden for IgG er 21 dager for mennesker, dette varierer fra dyreart til dyreart.

Oppbygning
----------

IgG ligner en Y, bestående av to lette kjeder og to tunge kjeder. Disse er bundet sammen med disulfidbindinger. I hver ende av Y'en finnes to hypervariable områder. Det er her binding av antigen finner sted.

Testing
-------

Ved å undersøke IgG for forskjellige virus kan man se om personen har immunitet eller mistenkt immunitet mot viruset. Ved verdiet mellom 5-10 IU/ml har man tvilsom, men ikke utenkelig immunitet, og om det er høyere enn 10 regnes man som immun. Testing foretas også for å bedømme serostatus ved transplantasjoner.

Referanser
----------

1. 1 2  «Virologisk diagnostik». *www.internetmedicin.se*. Besøkt 21. april 2020.
2. ↑  «Rubella (röda hund)». *Södra Älvsborgs Sjukhus* **(svensk)**. 1. juli 2016. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 21. april 2020.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Tzatziki
**Tzatziki** (gresk: τζατζίκι, tyrkisk: *cacık*) er en variant av tyrkisk cacık og er mye utbredt i østlige deler av Middelhavet, spesielt i Tyrkia og Hellas.

Tzatziki består i likhet med cacık av fintskåret eller revet agurk blandet opp i yoghurt, samt knust eller finhakket hvitløk, olivenolje og salt, eventuelt også litt dill, spesielt i de tyrkiske variantene. Konsistensen er ikke like vandig som cacık, men mer fast som lettrømme. Tzatziki er mye brukt ved siden av blant annet kjøttprodukter, salater, som dressing og som dipp til chips.

Etymologi
---------

Ordet *tzatziki* stammer fra det tyrkiske ordet *cacık*, som igjen antagelig er lånt fra armenske *cacıg*.

Referanser
----------

1. ↑  «Tzatziki» Arkivert 11. august 2011 hos Wayback Machine. *Online.no* 29. juni 2011
2. ↑  «Tzatziki, oppskrift», *Tine.no*
3. ↑  Oppslagsord «τζατζίκι» i *Λεξικό της κοινής νεοελληνικής*
4. ↑  Razuvajeva, Olga (2009): «Slang in the Turkish Language as a Social, Linguistic, and Semiotic Phenomenon». *University of Gaziantep Journal of Social Sciences* **8** (1), s. 299–316. ISSN 1303-0094.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** TasteAtlas
 |
**Barberskum** er et stoff som påføres på ansiktet eller hvor enn håret man ønsker å barbere vokser, for å gi smøring og unngå kutt under barbering. Barberskum er ofte kjøpt i en sprayboks, men kan også kjøpes i boks eller på tuber. Barberskum i en sprayboks er ofte skum eller gel. Kremer som er i tuber eller bokser blir ofte brukt med en barberkost til å produsere et fyldig skum (oftest brukt i våt barbering). Kremen selv består vanligvis av en blanding av olje, såper, surfaktanter og vann eller alkohol, produsert under nøye kontrollerte betingelser for å sikre riktig pH og konsistens.

Historie
--------

En tidlig form for barberskum er dokumentert i Sumer rundt år 3000 f.Kr.. Dette stoffet kombinert alkalier fra trevirke og animalsk fett og ble påført skjegget som en forberedelse til barbering. Fram til begynnelsen av det 20. århundre ble stykker med hardt barbersåpe ble anvendt. Senere ble tuber som inneholdt oljer og mild såpe solgt. Nyere kremer som ble introdusert i 1940-årene produsert verken skum eller trengte børster for å påføres, ofte referert til som børsteløse kremer. Såper brukes ved å fukte en barberkost, som er laget av enten villsvinhår eller grevlinghår, og ved å virvle børsten på såpestykket og deretter ssmøre det ut i ansiktet med børsten. Børsteløse kremer produserer ikke et skum, og dermed fjernes evnen til å beskytte huden mot kutt. Tradisjonelle såper er fortsatt tilgjengelig i dag fra slike produsentene som The Art of Shaving, Crabtree og Evelyn og Geo. F. Trumper.

Den første sprayboksen med trykksatt barberskum ble introdusert av Carter-Wallace i 1949. I det påfølgende tiåret ble denne formen markedsledene i USA og utgjorde to tredjedeler av det amerikanske markedet for barberings preparater. Gassen i barberskum beholdere inneholdt opprinnelig klorfluorkarboner (KFK), men dette stoffet ble etter hvert i økende grad antatt å være skadelig for jordens ozonlag. Dette førte til restriksjoner og eller reduksjoner i bruken av KFK som drivgass. 

All bruk av KFK ble forbud i slutten av 1970 og utover. Gassformig hydrokarbon i drivgassen slik som blandinger av pentan, propan, butan og isobutan kunne brukes istedenfor KFK. På grunn av den store andelen av vann i trykksatt barberskum var risikoen fra normalt brennbare hydrokarboner redusert. Logikken bak en barberskum på sprayboksen er dette: ved å ha barberskum på sprayboks i stedet for krem eller såpe kan personen som barberer seg spare tid ved ikke å måtte smøre seg med krem eller såpe for å bygge opp skum. Selv om dette er sant, er det hevdet at denne metoden fjerner mye av den opprinnelige hensikten bak kremen og eller såpen i prosessen. Barberskum på sprayboks eneste formål er å smøre ansiktet slik at knivbladene kan kutte hårene effektivt.

I 1970 ble barbering gel på sprayboks utviklet. I 1993 patenterte The Procter & Gamble Company en etter-skummende gel blanding som omdanner gelen til et skum etter påføring på huden, som kombinerer egenskapene av både skum og geleer.

Se også
-------

* Barbermaskin
***Tyver, trøbbel og en lysende komet*** er en barnebok av Mari Kjetun som kom ut på Gyldendal sommeren 2009. Manuset vant Gyldendal og Norlis konkurranse for barnebøker i 2008.

Juryens begrunnelse var:
«Manus har et fint tegnet persongalleri, og forfatteren behersker den vanskelige kunsten det er å språklig gi hver og én personlig stemme og individualitet. Forfatteren makter med humor, sprelskhet og varme å balansere det umulige og det usannsynlige - og hun får oss til å tro på det som skjer, uansett hvor vilt og langt fra hverdagen det kan synes. Vinneren har skrevet en rik og varm nåtidshistorie i en original setting, og er en verdig vinner av konkurransen.»

Boken handler om 12-åringen Tessa som bor sammen med moren sin - men aldri lenge på samme sted. Faren finnes bare som et bilde som er med på flyttelasset. Nå drar de til en husmannsplass i skogen med det lokale fengselet som nærmeste nabo. Det blir dramatikk når en fange Tessa kjenner rømmer - og Tessa løser problemene på uventet vis.

Oppfølgeren *Røre, rabalder og en sulten sjiraff* kom i august 2010 på Gyldendal.

Boken finnes også som lydbok fra Lydbokforlaget lest av Cici Henriksen.

Referanser
----------

1. ↑  Gyldendal: Vinneren av Gyldendal og Norlis konkurranse for barnebøker Arkivert 12. februar 2009 hos Wayback Machine.

Eksterne lenker
---------------

* Artikkel i Asker og Bærums Budstikke[*død lenke*]
* Gyldendal Norsk Forlag Arkivert 12. februar 2009 hos Wayback Machine.
* Lydbokforlaget[*død lenke*]
* Mari Kjetuns hjemmeside
**Kari Nyquist** (tidligere *Kari Stoesen*; født 17. oktober 1918 i Oslo, død 20. april 2011) var en norsk keramiker.

Utdannelse og karriere
----------------------

Hun utdannet seg ved Statens håndverks- og kunstindustriskole i perioden 1934–1938. Deretter fikk hun ansettelse ved verkstedene til etablerte keramikere som Eilif Whist og William Knutzen. Hun var tilknyttet bedriften Åros Keramikk og sammenslutningen Schneider og Knutzen AS (sistnevnte var drevet av William Knutzen og Andreas Schneider). 

I 1942 startet Nyquist sitt eget keramikkverksted i Oslo. På midten av 1950-tallet hyret bedriften Stavangerflint henne inn som frilans-designer. Hun beholdt sin base i Oslo, men dro periodevis til Stavanger for å arbeide ved Stavangerflint. Der tegnet hun dekorer for serviser, barneserviser, pyntegjenstander og andre enkeltstående artikler, samt suvenirer. Nyquists tegnede forelegg ble overført til godset med metoden som kalles silketrykk. De fleste dekorene ble realisert i blått på en lys blå bunn, men også andre fargekombinasjoner ble produsert.

Museer og utstillinger
----------------------

Allerede tidlig i Nyquists karriere hos Stavangerflint fikk en av dekorene hennes et internasjonalt gjennombrudd. Det skjedde da Victoria and Albert Museum i London rundt 1955 kjøpte inn et teservise der modellen «Utstein», som var formgitt av Eystein Sandnes, hadde dekor av Kari Nyquist. 

Hun ble også innkjøpt av Kunstindustrimuseet i Oslo, som nå (2017) er en del av Nasjonalmuseet for kunst, arkitektur og design. 

I løpet av hennes lange karriere ble keramikken hennes også vist på en rekke temporære utstillinger såvel i Norge som utenlands.

Referanser
----------

1. ↑   Norsk kunstnerleksikon, Norsk kunstnerleksikon ID Kari\_Nyquist, besøkt 9. oktober 2017[Hentet fra Wikidata]
2. ↑   KulturNav, KulturNav-ID a15c24b8-5f85-4915-a0c7-10da40243fda, besøkt 9. oktober 2017[Hentet fra Wikidata]
3. ↑  Olsen, Astrid (2000). *Moderne antikviteter*. Lunde. ISBN 8252032796.
4. ↑  «Grav - Oslo kommune - Gravferdsetaten». *www.begravdeioslo.no*. Besøkt 23. januar 2021.

Kilder
------

* Aschehoug og Gyldendals Store norske leksikon
* Olsen/Andersen: *Moderne Antikviteter*, Lunde 2000, ISBN 82-520-3279-6
* Jan Gjerde: *Fra Kvaleberg til cyberspace*, ISBN 978-82-303-0998-8
* Arkivert 29. september 2008 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** Prabook **·** KulturNav
 |
**Blook** (*engelsk*) er en type bok i skjæringspunktet mellom blogg og bok. Ordet kommer av en sammenslåing av de engelske ordene «blog» + «book».

Blook er en bok basert på tekster fra en blogg på Internett, eventuelt fra andre nettsider. Tekstene finnes altså først på Internet og blir deretter utgitt i en bok, mer eller mindre bearbeidet. Innholdet lever følgelig videre i et annet medium, til erstatning for eller i tillegg til nettstedet. Bokversjonen fungerer vanligvis som et kvalitetsstempel, i og med at de fleste bøker publiseres etter lengre redaksjonelle prosesser enn nett-tekster. 

Den store interessen for bloggsjangeren har gjort at noen forlag søker etter litterære talenter blant bloggskribenter. Bokversjonen gir teksten større varighet og når fram til andre lesere enn nettversjonen. Teksten blir i bokversjonen et kommersielt produkt. Noen blooker blir publiseres på eget forlag av forfatteren, og kommer dermed sjelden inn i det vanlige distribusjonssystemet for bøker. 

Lulu Blooker Prize ble i 2005 verdens første litteraturpris for en blook.